0934f7289c8dd554a9499ca84708733d

Hej

Jeg skriver til jer for her i går mistede jeg min mødom til min kæreste og lige siden hsr jeg haft det dårligt så er meget bange for jeg er blevet gravid 

 
Hvad skal man gøre hvis man har en mistanke om man er gravid
============================================================


ungzone.dk
2021.17

Hej!

Jeg forstår godt din bekymring, men hvis i beskyttede jer og brugte prævention er jeg sikker på at du ikke har noget at frygte.

Hvis ikke i gjorde det, er det selvfølgelig en anden sag. Hvis du frygter at du kan være blevet gravid, ville jeg råde dig til enten at tage på apoteket og få en fortrydelsespille hurtigst muligt, eller til at tage en tur til lægen og høre hvad de tænker om din situation.

Jeg er godt nok ikke læge, men jeg er ret sikker på at du ikke ville kunne mærke det så hurtigt, selv hvis du var blevet gravid - men selvfølgelig skal du ikke gå og være bange, og derfor er det bedst at få gjort noget ved det, tænker jeg.

Fortrydelsespillen virker vist kun indenfor 72 timer (det kan de fortælle mere om på apoteket), så hvis der er gået længere tid end det, synes jeg en tur til lægen ville være en god ide.

Jeg er sikker på at du nok skal finde ud af det, og jeg håber at mine råd kunne hjælpe. Hvis ikke, må du endelig skrive herind igen!

Smil fra Mathilde

 

Hej, 

Hvis du har haft sex med din kæreste, mens du ikke brugte p-piller eller andet og uden at i brugte et kondom, så er der absolut en risiko for at du kan blive/være gravid. Den bedste måde du kan finde ud af det på ville være at tage til din læge så hurtigt som muligt. Der ville de kunne rådgive dig om, hvad dit næste skridt bør være ift. at finde ud af, om du er gravid, og hvad du kan gøre, hvis du er. Desuden kan de fortælle dig om alle de forskellige præventionsmetoder, der findes, så du fremover kan have sex uden at løbe den risiko igen. 

Jeg ved ikke, hvorfor at du og din partner har valgt ikke at bruge nogen form for prævention, men når du har sex er det bare så vigtigt at tænke sig godt om, hvordan man gør det så sikkert som muligt, da det er ens helbred, der er i farezonen. Hvis du har et aktivt sexliv, så er det altid vigtigt, at du benytter en form for prævention som f.eks. p-piller, så du ikke bliver gravid. MEN p-pillen beskytter ikke mod kønssygdomme, det kan kun et kondom. Medmindre du og den sexpartner du har er blevet testet for kønssygdomme og den slags, så er det meget vigtigt, at i bruger et kondom, så i ikke kan smitte hinanden med noget. Dette er afgørende, da nogen folk sagtens kan have en kønssygdom uden at fortælle det eller uden at være klar over det. Hvis både du og din partner er blevet testet og er helt sunde og raske, så ville du kunne forhindre en uønsket graviditet ved at tage p-piller. Dette ville din læge kunne fortælle dig rigtig meget om og hjælpe dig med at skaffe. 

Da frygten for at være gravid kan være svær at håndtere, så ville det måske være godt for dig, hvis du fortalte om din bekymring til nogen omkring dig, f.eks. dine forældre, et andet familiemedlem, din kæreste eller nogle venner. De kan måske også give dig nogle råd, og så skal du i hvert fald ikke gå med det selv. 

Jeg håber du finde ud af det, og du skal endelig ikke tøve med at skrive ind igen, hvis du får brug for det. 

  
Med venlig hilsen,

Marissa  
  


 